cyanic-selkie/wikianc huggingface dataset:
Venus
Entring av atmosfæren
Mariner 5 gjennomførte 19. oktober 1967 gjennomførte en passering i en avstand av mindre enn 4,000 km over skytoppene. Mariner 5 var opprinnelig bygget som en reservekopi for den Mars-bundne Mariner 4, men da det oppdraget var vellykket ble sonden ombygd og tilpasset for et oppdrag til Venus. En rekke instrumenter, mer sensitive enn de på Mariner 2, returnerte data om atmosfærens sammensetning, trykk og tetthet. Dataene fra Venera 4 og Mariner 5 ble analysert av et felles sovjet-amerikansk forskerteam i en rekke kollokvier over de neste årene som et tidlig eksempel på samarbeid i romforskningen.
Med data og lærdom fra Venera 4 lanserte Sovjetunionen de to sondene Venera 5 og Venera 6 med fem dagers mellomrom i januar 1969; de ankom Venus med én dags mellomrom den 16. og 17. mai samme år. Sondene var forbedret til å tåle 25 bar og var utstyrt med mindre fallskjermer for å oppnå en raskere nedstigning. Siden daværende modeller av Venus' atmosfære antydet at overflatetrykket var 75–100 bar, var det ikke ventet at disse heller skulle overleve turen ned til overflaten. Etter å ha returnert data fra atmosfæren i litt over femti minutter, ble begge knust i en høyde av ca. 20 km før de slo ned i overflaten på nattsiden av Venus.
Overflate og atmosfærisk vitenskap
Venera 7 representerte et forsøk på å returnere data fra overflaten og ble bygget med en forsterket modul for nedstiging konstruert for å tåle et trykk på 180 bar. Modulen ble kjølt ned før den ble satt inn og utstyrt med en spesiell revnet fallskjerm for en rask nedstigning på 35 minutter. Det antas at fallskjermen delvis revnet under nedstigningen da den trengte inn i atmosfæren 15. desember 1970, og sonden traff overflaten med et hardt, men ikke ødeleggende nedslag. Sonden veltet antakeligvis til en av sidene, men returnerte et svakt signal med temperaturdata i 23 minutter, den første telemetrien mottatt fra overflaten av en annen planet.
Venera 8 sendte data fra overflaten i 50 minutter etter å ha trengt inn i atmosfæren 22. juli 1972. Venera 9 og Venera 10, som trengte inn i atmosfæren henholdsvis 22. og 25. oktober 1975, sendte de første bildene av landskapet. De to landingsstedene bestod av svært vanskelig terreng i den umiddelbare nærheten av landingfsartøyene: Venera 9 landet i en 20 graders helling med spredte steiner på rundt 30–40 cm i diameter; Venera 10 viste basalt-lignende steinblokker ispredd forvitrede materialer.
I mellomtiden hadde USA sendt Mariner 10-sonden i en gravitasjonsslynge forbi Venus på dens ferd til Merkur. 5. februar 1974 passerte Mariner 10 innenfor 5,790 km fra Venus og returnerte over 4,000 bilder. Bildene, de beste som fantes på den tiden, viste at planeten var tilnærmet uten struktur i synlig lys, men ultrafiolett lys avslørte detaljer i skyene som aldre hadde blitt sett i bakkebaserte observasjoner.
Det amerikanske Pioneer Venus-prosjektet bestod av to separate oppdrag. Pioneer Venus Orbiter ble satt i en elliptisk bane rundt Venus 4. desember 1978 og forble der i over tretten år mens den studerte atmosfæren og kartla overflaten med radar. Pioneer Venus Multiprobe satte ut totalt fire sonder som trengte inn i atmosfæren 9. desember 1978 og som returnerte data om sammensetning, vind og varmeflukser.
Flaggmålere
Flaggmålere (Catarhoe spp.) er en slekt av sommerfugler som tilhører familien egentlige målere (Geometridae). De er nokså små, slanke, brokete fargete målere. Sju arter er kjent fra Europa, to av disse, rød flaggmåler og hvit flaggmåler, forekommer også i Norge. Larvene lever på maurer (Galium spp.).
Venus
Overflate og atmosfærisk vitenskap
Ytterligere fire Venera landingsoppdrag fant sted over de neste fire årene: Venera 11 og Venera 12 oppdaget elektriske stormer på Venus; Venera 13 og Venera 14 landet med fire dagers mellomrom den 1. og 5. mars 1982 og returnerte de første fargebildene av overflaten. Alle fire sondene utløste fallskjermer for å bremse ned i den øvre atmosfæren, men frigjorde dem i en høyde av 50 km da den lavere, tette atmosfæren ga nok friksjon til å tillate en myk landing. Venera 13 og 14 analyserte jordprøver med et medbrakt røntgenfluorescens-spektrometer, og forsøkte å måle kompressibiliteten av jord med nedslaget av en sonde. Venera 14 hadde imidlertid et uhell da den traff sin egen utløste kameralinsehette, og sonden fikk ikke kontakt med jorden. . Venera-programmet ble avsluttet i oktober 1983, da Venera 15 og Venera 16 ble lagt i bane for å utføre kartlegging av Venus' terreng med syntetisk aperturradar.
I 1985 benyttet Sovjetunionen seg av muligheten til å kombinere oppdrag til Venus og Halleys komet som passerte gjennom det indre solsystemet det året. 11. og 15. juni, på vei mot Halleys komet, sendte hver av de to romfartøyene i Vega-programmet en Venera-lignende sonde (hvor Vega 1 delvis feilet) og frigjorde en ballongstøttet aerobot i den øvre atmosfæren. Ballongene oppnådde en likevekt i en høyde av rundt 53 km hvor trykk og temperatur er sammenlignbare med de på jorden. De forble operative i rundt 46 timer og oppdaget at atmosfæren var langt mer turbulent enn tidligere antatt og var gjenstand for kraftig vind og konveksjonsceller.
Radarkartlegging
Den amerikanske Magellan-sonden ble skutt opp 4. mai 1989 for å kartlegge overflaten med radar. De høyoppløselige bildene den samlet inn i løpet av en periode på 4,5 år overgikk alle tidligere kart og var sammenlignbare med fotografier av andre planeter i synlig lys. Magellan tok bilder av over 98 % av overflaten med radar, og kartla 95 % av magnetfeltet. Ved slutten av oppdraget ble Magellan i 1994 sendt mot destruksjon i atmosfæren for å kvantifisere tettheten. Venus ble observert av Galileo og Cassini-sondene under passeringer på deres respektive oppdrag til de ytre planetene, men ellers var Magellan det siste dedikerte oppdraget til Venus på over et tiår.
Nåværende og fremtidige oppdrag
NASAs MESSENGER-oppdrag til Merkur gjennomførte to passeringer av Venus i oktober 2006 og juni 2007 for å bremse banen før en endelig inngang i bane rundt Merkur i mars 2011. MESSENGER samlet vitenskapelige data ved begge disse passeringene.
Venus Express-sonden ble designet og bygget av Den europeiske romfartsorganisasjon. Sonden ble skutt opp 9. november 2005 av en russisk Sojuz-Fregat-rakett, anskaffet gjennom Starsem, og inntok en polarbane rundt Venus 11. april 2006. Sonden foretar en detaljert studie av atmosfæren og skyene, inkludert kartlegging av planetens plasmamiljø og overflatekarakteristikker, spesielt temperaturer. Et av de første resultatene som kom fra Venus, var oppdagelsen av en enorm dobbel atmosfærisk virvel ved planetens sydpol.
Japan Aerospace Exploration Agency (JAXA) utviklet en banesonde, Akatsuki (tidligere «Planet-C»), som ble skutt opp 20. mai 2010. Sonden mislyktes i sitt forsøk på å gå i bane rundt Venus i desember 2010. Det finnes imidlertid håp om at sonden ligger i «dvale» og at den kan gjøre et nytt forsøk i løpet av seks år. Planlagte undersøkelser omfatter bilder av overflaten med infrarødt kamera og eksperimenter designet for å bekrefte tilstedeværelsen av lyn så vel som fastsettelse av vulkanisme på overflaten.
Den europeiske romfartsorganisasjon (ESA) håper å starte en ferd mot Merkur i 2014, kalt BepiColombo, den vil gjennomføre to passeringer av Venus før den går inn i bane rundt Merkur i 2020.
Under New Frontiers-programmet foreslo NASA et landingsoppdrag, kalt Venus In-Situ Explorer, til å lande på Venus for å studere overflateforholdene og undersøke de elementære og mineralogiske egenskapene til regolitt. Sonden skulle være utstyrt med en kjernesamler for å bore seg ned i overflaten og studere urørte steinprøver som ikke var forvitret av de harde forholdene på overflaten. Venera-D-sonden (russisk Венера-Д) er en foreslått russisk romsonde til Venus som skal skytes opp rundt 2016 med mål om å foreta fjernobservasjoner rundt planeten og sende ned en landingkapsel. Sonden er tenkt basert på Venera-designet og skal være i stand til å overleve de tøffe overflateforholdene i en lengre periode. Andre foreslåtte konsepter i utforskningen av Venus inkluderer rovere, aeroboter og luftfartøy.
NASA har anbefalt Surface and Atmosphere Geochemical Explorer (SAGE) som et kandidatoppdrag til å lande på Venus med en mulig oppskytning i 2016.
Tidslinje
Dette er en liste over romfartøy som har forlatt jorden for å utforske Venus nærmere. Venus har også blitt fotografert av Hubble Space Telescope i bane rundt jorden, og fjerne observasjoner med teleskoper er en annen kilde til informasjon om Venus.
I kulturen
Venus er den eneste planeten i solsystemet som er oppkalt etter en kvinnelig figur. Tre dvergplaneter – Ceres, Eris og Haumea – sammen med mange av de første asteroidene og en rekke måner (deriblant tre av de galileiske månene) har også kvinnelige navn. Jorden og dens måne har også kvinnelige navn på mange språk – Gaia/Terra, Selene/Luna – men de kvinnelige mytologiske figurene som personifiserte dem, ble oppkalt etter dem, ikke motsatt.
Historisk forståelse
Som et av de mest lyssterke objektene på himmelen har Venus vært kjent siden forhistorisk tid, og som sådan fått en befestet posisjon i menneskelig kultur. Den er beskrevet i babylonske kileskrifter som Ammi-saduqas Venus-tavler som gjelder observasjoner som muligens kan dateres til 1600 f.Kr. Babylonerne navnga planeten Ishtar (sumerisk Inanna), en personifisering av kvinnelighet og gudinnen for kjærlighet.
Oldtidens egyptere trodde at Venus var to forskjellige legemer, og kalte morgenstjernen for Tioumoutiri og aftenstjernen for Ouaiti. Også antikkens grekere trodde at Venus var to legemer, og kalte morgenstjernen, ' (latinisert Fosforos, «bringeren av lys» eller , ' (latinisert Eosphorus), «bringeren av daggry». Aftenstjernen kalte de  (latinisert Hesperus) (, «aftenstjernen»). Innen den hellenistiske tiden innså antikkens grekere at de to var den samme planeten, og de ga den navn etter kjærlighetsgudinnen Afrodite (fønisk Astarte). Hesperos ble oversatt til latin som Vesper og Fosforos som Lucifer («bringeren av lys»), et poetisk begrep som senere ble brukt om den fallende engel som ble kastet ut av himmelen. Romerne, som hadde mye av sitt religiøse syn fra gresk tradisjon, oppkalte planeten Venus etter sin kjærlighetsgudinne. Plinius den eldre identifiserte planeten Venus med Isis.
Innen iransk mytologi, spesielt persisk mytologi, henviser planeten vanligvis til gudinnen Anahita. I noen deler av pahlavisk litteratur regnes guddommene Aredvi Sura og Anahita som separate enheter, den første som en personifisering av den mytiske elven og den siste som en gudinne for fruktbarhet som er assosiert med planeten Venus. Som gudinnen Aredvi Sura Anahita – også bare kalt Anahita – er begge guddommer forent i andre beskrivelser, for eksempel i Bundahisjn, og er representert av planeten. I skriftsamlingen Avesta er teksten Mehr Jasjt (Jasjt 10) en mulig tidlig kobling til Mithra. Det persiske navnet på planeten i dag er «Nahid» som stammer fra Anahita og senere i historien fra det pahlaviske språket Anahid.
Mayasivilisasjonen utviklet en religiøs kalender delvis basert på planetens bevegelser og brukte bevegelsene til å bestemme gunstige tidspunkt for hendelser som kriger. De ga den navnet Noh Ek ', «den store stjernen», og Xux Ek ' , «vepsestjernen». Mayaene var klar over planetens synodiske periode og kunne beregne den innenfor en hundredel av en dag.
Venus er viktig i mange kulturer blant Australias urbefolkning, slik som Yolngu-folket i det nordlige Australia. Yolngu-folket samles etter solnedgang for å vente på at Venus (Barnumbirr) skal stige opp. Når hun dukker opp, i de tidlige timene før daggry, trekker hun med seg et rep av lys festet til jorden. Langs dette repet skal folket være i stand til å kommunisere med de avdøde ved hjelp av en rikt dekorert «morgenstjerne-påle», for på den måten vise at de fortsatt elsker og husker dem. Barnumbirr var en viktig skapelsesånd fra drømmetiden som «sang» mye av landet til liv.
Venus spiller en fremtredende rolle i pawneesisk mytologi. Pawneene, en nordamerikansk stamme av innfødte, praktiserte inntil så sent som 1838 et morgenstjerneritual der en jente ble ofret til morgenstjernen.
I vestlig astrologi, avledet fra dens historiske betydning med gudinner av kvinnelighet og kjærlighet, er Venus ansett å påvirke lyst og seksuell fruktbarhet. I indisk jyotisha er Venus kjent som Shukra som betyr «klar, ren» eller «glans, klarhet» i sanskrit. En av de ni Navagrahaene er ansett å påvirke rikdom, nytelse og reproduksjon; det var sønn av Bhrigu, veileder av Daityas, og guru av Asuras. I moderne kinesisk kultur omtales planeten bokstavelig talt som «metallstjernen» (kinesisk: 金星, pinyin: Jïnxïing, kantonesisk: Gumsing), basert på de fem elementene. Denne navneformen brukes også i Korea (hangul: 금성, revidert romanisering: Geumseong) og på japansk (kanji: 金星, hiragana: きんせい, Kinsei).
I teosofien antas det at en sivilisasjon på det eteriske planet av Venus har eksistert i hundrevis av millioner år før jordens sivilisasjon, og at den styrende guddommen på jorden, Sanat Kumara, er fra Venus.
Det astronomiske symbolet for Venus er det samme som man i biologien bruker for å symbolisere hunkjønn: en sirkel med et lite kors under. Symbolet brukes også som et feministsymbol; i det gamle Roma var Venus kjærlighetsgudinnen og hun har mye til felles med norrøn mytologis Frøya og gresk mytologis Afrodite. I vestlig alkymi symboliserer det kobber. I antikken ble polert kobber brukt som speil, og symbolet for Venus er i blant blitt tolket som gudinnens speil.
I sin kontroversielle bok Worlds in Collision (1950) argumenterte Immanuel Velikovskij for at mange historier i Det gamle testamente er virkelige inntrykk fra en tid da Venus angivelig nesten kolliderte med jorden. Venus var da fremdeles en komet, ifølge Velikovskij, og hadde ennå ikke blitt den fredelige planeten vi kjenner i dag. Han hevdet at Venus forårsaket de fleste av de merkelige hendelsene i Exodus. Han siterer legender fra mange andre kulturer (som greske, meksikanske, kinesiske og indiske) og indikerer at effekten av nesten-kollisjonen var global. Det vitenskapelige samfunnet forkastet hans teori, men boken ble likevel en bestselger.
I science fiction
Det ugjennomtrengelige skydekket ga science fiction-forfattere fritt spillerom til å spekulere over forholdene på overflaten. Enda bedre ble det når tidlige observasjoner viste at Venus var svært lik jorden i størrelse og hadde en betydelig atmosfære. Siden banen er nærmere solen enn jorden ble den ofte framstilt som varmere, ofte med en hypertropisk regnskog, men likevel beboelig for mennesker. Sjangeren nådde sitt høydepunkt mellom 1930-tallet og 1950-tallet, mens vitenskapen hadde avdekket noen kjennsgjerninger om Venus, men enda ikke visste om de harde betingelsene på overflaten. De første romferdene viste at virkeligheten så svært annerledes ut, og gjorde slutt på denne sjangeren. Etterhvert som kunnskapen om Venus ble bedre, forsøkte science fiction-forfatterne å holde tritt, spesielt ved å beskrive menneskelig terraforming av Venus.
Kolonisering
På grunn av de ekstreme overflateforholdene er ikke kolonisering av Venus' overflate noe tema med dagens teknologi. Det atmosfæriske trykket og temperaturen rundt 50 km over overflaten er imidlertid svært likt som på jorden, og luften på jorden (nitrogen og oksygen) vil være en stigende gass i Venus' atmosfære som hovedsakelig består av karbondioksid. Dette har ført til forslag om omfattende «flytende byer» i atmosfæren. Aerostater (ballonger lettere enn luft) kunne brukes til innledende undersøkelser og til slutt for permanent bosetning. Blant de mange tekniske utfordringene er de farlige mengdene av svovelsyre i disse høydene.
Åge Korsvold
Åge Korsvold (født 1946) er en norsk næringslivsleder som har hatt flere lederstillinger og styreverv i norsk og internasjonalt næringsliv. Han har blant annet vært konsernsjef for Orkla og for Storebrand.
Korsvold er utdannet i Business Administration ved Wharton School, University of Pennsylvania i 1971.
Han var ansatt i Storebrand i perioden 1972–1976, var finansdirektør i Golden West Shipping Co. i 1976–1977, og direktør i Orkla Industrier A/S i 1977–1983. Fra 1983 til 1994 drev han med finansiell rådgivning i Fondfinans og (som partner og deleier) i Procorp. I 1993 ble han viseformann i UNI Storebrand, og i 1994 ble han konsernsjef i samme selskap hvor han var med på å omstrukturere selskapet til et sparekonsern ved å skille ut skadeforsikring gjennom etablering av forsikringsselskapet If sammen med Skandia. Korsvoll spilte en sentral rolle i de mislykkede fusjonsforhandlingene mellom UNI Storebrand og Kreditkassen i 1997 og 1998 og var også sentral i forbindelse med oppkjøpsplanene til den svensk-finske MeritaNordbanken i 1999. I 2000 forlot han Storebrand og trakk seg som styreformann i Orkla på grunn av påstander om brudd på verdipapirhandelloven. Saken ble anmeldt av Kredittilsynet, men ble i 2001 henlagt av Økokrim. Fra 2001 til 2011 hadde han stillingen som administrerende direktør i Christen Sveaas' investeringsselskap Kistefos. I 2012 ble han utnevnt som konsernsjef i Orkla og hadde denne stilingen frem til 2014.
Familie
Korsvold ble gift i 1978 med journalist Hanne Gamnes (f. 1944). Han er bror til journalist Kaja Korsvold.
Ayers
Ayers er et etternavn og kan referere til:
Kan også referere til:
eller stedet:
Argentina under Sommer-OL 2000
Argentina under Sommer-OL 2000. 143 sportsutøvere, nittiåtte menn og førtifem kvinner fra Argentina deltok i tjueen sporter under Sommer-OL 2000 i Sydney. De kom på delt 57.-plass med to sølv- og to bronsemedaljer. Seileren Carlos Espínola var Argentinas flaggbærer under åpningsseremonien.
WPS Office
WPS Office er en kontorpakke utviklet av Kingsoft i Zuhai, Kina. De tilbyr en fri utgave (uten vannmerke fra 2016) og en profesjonell utgave som er abonnentbasert. Kontorpakken består av tre hovedeler: WPS Writer, WPS Presentation og WPS Spreadsheet. WPS er en forkortelse av delenes forbokstav. WPS Office blir utgitt på flere platformer som Windows, iOS, Android og Linux. Den er tilgjengelig på flere språk og kan åpne og redigere filer fra Microsofts Office pakke.
Norges Bordtennisforbund
Norges Bordtennisforbund (NBTF) er det norske forbundet for bordtennis. NBTF er medlem i Norges idrettsforbund og olympiske og paralympiske komité og International Table Tennis Federation.
Norgesmesterskapet i bordtennis har blitt arrangert av Norges Bordtennisforbund hvert år siden 1946.
Jaime Fortier
Jaime Fortier (født 23. februar 1976) er en canadisk tidligere langrennsløper.
Fortier representerte Canada under Vinter-OL 1998 og i 2002.
Alfred Dreyfus
Alfred Dreyfus (født 9. oktober 1859 i Mulhouse i Alsace i Frankrike, død 12. juli 1935 i Paris) var en fransk offiser av jødisk herkomst. Han var hovedpersonen i justismordet Dreyfussaken, der han ble anklaget og to ganger dømt for spionasje til fordel for Tyskland, for så å bli benådet og til sist frikjent. Saken vakte stor oppsikt, og splittet det franske samfunnet.
Biografi
Alfred Dreyfus var niende og yngste sønn av en jødisk tekstilhandler i Mulhouse. Da Alsace i 1871 etter den tysk-franske krig ble overført fra Frankrike til Det tyske rike, valgte hans foreldre (likesom store deler av elsassbyenes eliter) å beholde sitt franske statsborgerskap, og flyttet i 1872 med en del av familien til Paris. For å kunne holde på formuen, ble en del av familien igjen i Alsace. Bare Alfred og hans bror fikk en helt fransk utdannelsesvei. Førstespråk for de fleste av Alfreds eldre søsken av tysk eller en elsassdialekt.
I Paris tok Dreyfus baccalauréat og ble i 1878 opptatt på det tradisjonsrike École polytechnique, som den gang utdannet for det meste tekniske offiserer, f. eks. til artilleriet. Han ble yrkesoffiser som artillerist og ble på grunn av sine akademiske prestasjoner opptatt på École supérieure de guerre. École supérieure de guerre var blitt grunnlagt først mot slutten av 1870-årene. Absolventer fra École polytechnique og militærskolen Saint-Cyr mottok her en avsluttende utdannelse før de ble utnevnt til stabsoffiserer. Blant nyordningene innført av krigsminister Charles de Freycinet og general Marie François Joseph de Miribel var opptaket av de tolv beste fra denne skolen i den franske generalstab, hvor de ble gitt allsidige erfaringer. Tidligere var generalstaben mer eller mindre selvrekrutterende, noe som fremmet en dominans av adelige katolikker.
I 1893 ble Dreyfus utnevnt til generalstaben.
Spionasjesaken som kom opp etter kontraspionasjevirksomhet av Deuxième Bureau og ødela Dreufus' karriere og liv var i og for seg en reell sak; det var blitt overlevert informasjon om franske artillerivåpendisposisjoner til tyskerne. Men det kom senere frem at den skyldige antagelig var offiseren Ferdinand Walsin Esterhazy. Når mistanken var falt på Dreyfus, antas det at hans jødiske herkomst var en viktig grunn for antisemittiske etterforskere, likeså at han stammet fra det overveiende tysktalende Alsace. Bevisføringen mot ham var ytterst slett, og han var så å si forhåndsdømt i pressen, der antisemittiske koblinger forekom i rikt monn. Et sentralt bevisstykke mot ham var en forfalskning, og da dette begynte å gå opp for høyere overordnet, ble denne bragt til taushet og forflyttet ut av landet.
Etter å ha vært forvist til Djevleøya i flere år, ble Dreyfus til sist gjeninnsatt i hæren med rang av skvadronsjef (major). Han ble også tildelt Æreslegionen.
Enrico Minutoli
Enrico Capece Minutoli (født i Napoli, død 17. juni 1412 i Bologna) var en av den katolske kirkes kardinaler. Han var erkebiskop i Napoli.
Alfred Dreyfus
Biografi
Dreyfus tok senere avskjed, men ble på ny innkalt til tjeneste under første verdenskrig, og ble i 1918 utnevnt til oberstløytnant. Etter dette synes Dreyfus å ha levd et relativt begivenhetsløst liv. Som fri mann var han mindre idealistisk enn dem som hadde kjempet for saken hans. Da han ble bedt om å undertegne en appell for å redde livene til anarkistene Sacco og Vanzetti, ble han rasende. Han ville ikke ha mer med slike saker å gjøre.
Enrico Minutoli
I 1382 ble han biskop av Bitonto, i 1383 erkebiskop av Trani. I september 1389 ble han forflyttet av pave Urban VI til erkebispedømmet Napoli.
Alfred Dreyfus
Biografi
Dreyfus døde i 1935, og ligger begravet på Montparnasse-kirkegården i Paris.
Hurtigløp på skøyter under Vinter-OL 2006 – 5000 meter kvinner
5000 meter kvinner var en øvelse i hurtigløp på skøyter under Vinter-OL 2006 og ble avholdt i Oval Lingotto i Torino, Italia den 25. februar 2006.
Otto Larsen
Otto Marinius Larsen (født 1912, død 1955 i Stockholm) var en norsk partisan fra Kiberg, kjent som fange i GULag. Han var kommunist og reiste høsten 1940 med 35 andre i båt til Sovjet der de ble vervet til å drive etterretning for NKVD. For å unngå arrestasjon i en mislykket operasjon, flyktet Larsen til Sverige i 1943. Etter krigen dro han med Ragnvald Mikkelsen og Emil Isaksen til Murmansk for å hente brorens skøyte. De tre ble da fengslet, anklaget for spionasje mot Sovjetunionen i tiden etter 1943. I mars 1946 ble han dømt til ti års straffarbeid. I åtte år ble han satt til tvangsarbeid som tømmerhogger i det sovjetiske GULag-systmet.
Alfred Dreyfus
Dreyfus' forkjempere
Den senere statsministeren Léon Blum var selv jøde og «dreyfusard» (= forkjemper for Dreyfus' sak). Det samme gjaldt Georg Brandes i Danmark. Av kjente nordmenn som engasjerte seg sterkt til fordel for Dreyfus, var dikteren Bjørnstjerne Bjørnson. Bjørnson fikk 21. januar 1898 sitt støttebrev til Zola satt på forsiden av L'Aurore, der han takket Zola for hans «mandsmod og hjertelag», og fordømte den franske regjeringen, som «maa være den skamløseste noget civilisered folk har». Knut Hamsun som oppholdt seg i Paris, mente derimot at Zola bare ønsket oppmerksomhet rundt seg selv; mens Edvard Grieg avslo å reise til Paris, avlyste en rekke konserter og mottok trusselbrev for sin støtte til Dreyfus.
Otto Larsen
Etter Stalins død i mars 1953 ble GULag-systemet nedbygd, og Larsen ble løslatt i oktober 1953. Ved hjemkomst fortalte han at Osvald Harjo var i live noe som innebar at Einar Gerhardsen tok opp saken med russerne slik at også Harjo ble løslatt i desember 1953. Otto Larsen utga i 1954 bok om dette, ført i penn av Arbeiderbladets journalist Haavard Haavardsholm. Larsen skrev en rekke artikler i pressen og holdt en rekke foredrag, også i Finnmark. Etter at han flyttet til Stockholm døde han i august 1955 av komplikasjoner av et magesår som han pådro seg i fangenskapet.
Emil Isaksen som hadde overlevd fengslingen, var til stede ved bisettelsen i Stockholm. Urnen ble satt ned i Kiberg. Bernhard Mikkelsen var død i fangenskapet. De britiske Bertrand Russell og Clement Attlee kommenterte at Larsens bok var viktig.
Hurtigløp på skøyter under Vinter-OL 2006 – 5000 meter kvinner
16 skøyteløpere fra 10 nasjoner deltok i konkurransen.
Rekorder
Før konkurransen var gjeldende verdensrekord og olympisk rekord:
Det ble ikke satt verken ny olympisk rekord eller verdensrekord under konkurransen.
Ultima Evolution
Ultima Evolution er en sportsbil fra britiske Ultima Sports som ble introdusert i 2015 som etterfølgeren til Ultima GTR. Evolution selges enten fabrikkmontert eller som byggesettbil, og kan fås som kupé eller kabriolet. Toppmodellen skal fabrikkny koste over en million før norske avgifter.
Enrico Minutoli
Han ble kreert til kardinal 18. desember 1389 av pave Bonifatius IX.
Han fortsatte å forvalte erkebispedømmet Napoli til 1400. Under pave Gregor XII ble han camerlengo. I 1409 sluttet han seg til Konsilet i Pisa. Fra 1409 til 1412 var hasn biskop av Sabina.
Hans gravmæle er i Minutolikapellet i katedralen i Napoli.
Hannibal Hammer
Hannibal Hammer (1708–1777) var sogneprest på Gran i Oppland på 1700-tallet. Han donerte en utstyrskiste til Grinaker, den står i Tingelstad hovedkirke og bærer hans navn og året 1752. Han er kjent for sine innberetninger om fornminner på Hadeland.
Ultima Evolution
Spesifikasjoner
Bilen har bakhjulstrekk og midtmontert motor. Det finnes 3 motoroppsett, alle basert på General Motors sin LS V8 (en videreutvikling av Chevrolet small-block):
Girkassen er 6-trinns manuell produsert av Porsche, og er montert i bilens lengderetning. Bilen har dobbel lenkearmsfjæring på for- og bakakslingene med coilover som gjør det mulig å justere oppsett av demper/fjæring og bakkeklaring.
Understellet består av en ramme av stålrør og deler av 5251-aluminium, og har innebygd veltebur for stivhet og sikkerhet. Karosseriet er laget av glassfiberarmert plast.
Ytelse
Tabellen nedenfor viser ytelser oppgitt av Ultima.
Pujiang (Chengdu)
Pujiang (kinesisk: 蒲江县; pinyin: Pújiāng Xiàn) er et fylke i den subprovinsielle by Chengdu i provinsen Sichuan i Folkerepublikken Kina. Det hadde i 1999 et folketall på 255,035 innbyggere.
Kulturminner
Pujiang-grottene (Pujiang shiku, 蒲江石窟) fra Sør- og norddynastienes tid frem til Qingdynastiets tid ble i 2006 oppført på Folkerepublikken Kinas liste over kulturminner.
Dynekilen
Dynekilen er en liten fjord i Strömstad kommune i Bohuslän, Sverige.
Dynekilen skjærer seg drøyt 5 km østover inn i Bohuslän-kysten på høyde med sydenden av Herføl i Hvaler kommune. På sitt smaleste, i det trange Björnsundet, er Dynekilen knapt 50 meter bred, men åpner seg innenfor til en grunn fjord med tilstøtende brakkvannspoller. Ved utløpet av Dynekilen ligger camping- og feriestedet Lökholmen.
Fjorden er mest kjent for at Peter Wessel Tordenskiold her ødela en stor svensk flåte den 8. juli 1716 i slaget ved Dynekilen.
Escape (tast)
Escape (Esc) er en tast på moderne tastaturer, som er et særtilfelle av metategn. Innenfor informatikk og telekommunikasjon påkaller denne tasten en alternativ tolkning av de etterfølgende tegn i tegnsekvensen. Bedømmelsen om noe er et Escape-tegn eller ikke, avhenger av situasjonen eller sammenhengen.
Ramstadslottet
Ramstadslottet er en ås i Rælingen kommune i Akershus. Det har en høyde på 394 meter over havet og er Østmarkas tredje høyeste topp. Et 2,1 kvadratkilometer stort område rundt toppen ble i 2001 fredet som Ramstadslottet naturreservat. Området, som også omfatter Barlindåsen, har tre lokaliteter med urskogliknende skog og sjeldne arter. Like ved står også ett av Østmarkas største grantrær.
Fjeldgodsets hemmelighet
Slik ble filmen annonsert i norske aviser:
Rune Lorentsen
Rune Lorentsen (født 8. oktober 1961 i Tromsø) er en norsk rullestolcurlingspiller. Han representerer Nedre Glomma Bowls og Curling Club.
Han begynte å spille rullestolcurling i 2004, og har også representert Norge i bordtennis, der har han laggull fra EM i 1999 og lagbronse fra EM i 1997. Han var skip da Norge vant VM-gull i både 2007, 2008, 2017 og sølv i Paralympics i 2018.
Syrdarja kraftverk
Syrdarja kraftverk er et varmekraftverk i Usbekistan. Det har en installert produksjonskapasitet på 3000 MW, fordelt på ti turbiner. Dette er et av Asias største kraftverk målt etter effekt. Anlegget ble påbegynt omkring 1968 og stod ferdig i 1981. Det er under oppgradering med lån fra EBRD. Brenselkilden er naturgass og olje.
Danmark under Vinter-OL 2010
Danmark under Vinter-OL 2010. Sytten sportsutøvere fra Danmark og en fra Grønland deltok under Vinter-OL 2010 i Vancouver i Britisk Columbia i Canada 12. til 28. februar 2010. Både dame- og herrelaget i curling var kvalifisert for deltagelse.
Alpine grener 30px|Alpint
Kilsgaard kjørte første omgang i storslalåm på 1:26.32 som 66. beste, men ble diskvalifisert etter at skiene hans ble vurdert som et brudd på regel B2.1.2, om avstanden mellom sålen på støvlen og undersiden av skiene.
Curling 30px|Curling
Danmark kvalifiserte seg til OL i både herre- og dameklassen, og stilte med følgende lag:
Ingen av lagene kvalifiserte seg for sluttspillet, herrene endte på en delt 8.-plass, damene på 5.-plass.
Thor Ivar Doknæs
Thor Ivar Doknæs (født 1964) er en norsk artist, mest kjent som frontfigur i Bonden som har gitt ut ett musikkalbum.
Han spilte i dansebandet Cosmic på 1980-tallet og i Rosenhill Bluesband på 1990-tallet. Doknæs eide også Fråstad gård i Fet som ble innspillingssted for Nissene på låven. Sammen med eieren av lydstudioet på gården, Tor Øyvind Quille, kom Bonden ut med julevideoen Nissen på låven.
Senere kom Landeveiens konge som gikk nesten ett år på NRK Danseband Jukeboks og senest Bonde i by'n.
Albumet Traktorspor kom ut i januar 2007 og fikk terningkast 4 i Trønder-Avisa, en grei anmeldelse i Indre Akershus Blad, 3 i Romerikes Blad, Fredriksstad Blad, Helgeland Arbeiderblad terningkast 2 i Gudbrandsdølen Dagningen og terningkast 1 i Tønsbergs Blad, Moss Avis og Finnmarken.
Doknæs ble seinere lokalkjent som deltaker i lange sykkelritt og langrennsløp, som Styrkeprøven og Marcialonga.
Tanangerlisten
Tanangerlisten var en lokal liste som stilte til valg i Sola kommune. Tanangerlisten ble opprettet i 2003 med tanke på å forsvare interessene til innbyggerne i Tananger og fikk ved kommunevalget samme år innvalgt Inger Tranvåg som representant i kommunestyret. Ved kommunestyrevalget 2007 fikk partiet inn de tre representantene Inger Tranvåg, Viggo Stenbekk og Knut Sommerfeldt-Jacobsen. Tranvåg ble også innvalgt i formannskapet. Den store saken den gang var Lyse sitt LNG-anlegg i Risavika og bekymringen rundt sikkerhet og prosessen rundt kommunestyrevedtaket der tillatelse til plasseringen ble gitt.
Majorstuen (andre betydninger)
Majorstuen kan vise til følgende:
Tanangerlisten
Ved kommunestyrevalget 2011 ble Bjarte Kristiansen og Ole-Jørgen Østensen valgt inn i kommunestyret. Bjarte Kristiansen satt i formannskapet.
Tanangerlisten stilte siste gang til kommunestyrevalget 2015.
Anson County
Anson County er et fylke i den amerikanske delstaten Nord-Carolina.
Alleghany County (Nord-Carolina)
Alleghany County er et fylke i den amerikanske delstaten Nord-Carolina.
Vazelina Bilopphøggers Show
Vazelina Bilopphøggers Show er en underholdningsvideo gitt av Vazelina Bilopphøggers i 1982. Dette er gruppas første utgivelse på video.
Villarreal CF
Villarreal CF (Villarreal Club de Fútbol) er en spansk fotballklubb med tilhold i Villarreal, en liten by nær Castellón de la Plana, i den autonome regionen Valencia. Klubben spiller i Primera División og hjemmebanen er Estadio El Madrigal. Villareal vant Europaligaen i fotball for menn 2020/21.
Historie
Klubben ble grunnlagt i 1923 og spilte den første tiden i regionale divisjoner. Den frekventerte så mellom 3. divisjon og regionaldivisjoner, så 2. divisjon og 3. divisjon, før den nådde toppserien i 1998. Etter ett år i Primera división bar det ned igjen, men bare for en sesong. Klubben har vært fast inventar i toppdivisjonen fra 2000/2001-sesongen, og har på den korte tiden vunnet UEFAs Intertoto Cup to ganger - (2003 og 2004).
I 2003/2004-sesongen nådde Villarreal helt til semifinalen i UEFA-cupen, men tapte for naborivalene Valencia CF (Valencia vant cupen det året). I 2005 skrev Villarreal klubbhistorie med ikke bare å kvalifisere seg til Mesterligaen, men også med å vinne sin gruppe foran storheter som Manchester United, Lille OSC og Benfica. Laget tok seg så videre til kvartfinale ved å slå den skotske klubben Rangers.
Spillerstall
Oppdatert 24. mars 2023.
Boyzone
Boyzone var et irsk boyband som kom sammen i 1993.
Bandet har gitt ut seks #1 hit-singler og fire #1 musikkalbum i Storbritannia. De har solgt rundt 20 millioner album (2008).
Ashe County
Ashe County er et fylke i den amerikanske delstaten Nord-Carolina.
Messier 58
Messier 58 (også kjent som M58 og NGC 4579) er en stavspiralgalakse beliggende i stjernebildet Jomfruen, omtrent 68 millioner lysår unna jorden. Galaksen ble oppdaget av Charles Messier 15. april 1779, og er én av fire stavspiralgalakser i Messierkatalogen. M58 er en av de mest lyssterke galaksene i Virgohopen.
Keg
Keg (f.eks. «lite fat» ) er et ølfat (kagge) hvor det er tilsatt ekstra kullsyre, og hvor ølet drives ut av gasstrykket. På grunn av den ekstra kullsyren blir ølet noe mer brusende enn øl på cask. Øl på keg brukes mye på pub fordi det er raskere og enklere å behandle og distribuere enn øl på cask.
Greve Duckula
Greve Duckula er en fikitv figur, en «vegetarisk vampyr-and» i den animerte tv-serien med samme navn. Serien gikk første gang på tv i England den 16. september 1988. Det ble i alt laget 65 episoder, hver med en spilletid på 22 minutter. Serien var en spin-off fra Dangermouse, en serie hvor en ond versjon av Greve Duckula var en av skurkene.
Serien var en parodi på historien om Grev Dracula av Bram Stoker. Serien tar plass i «Slottet Duckula» hvor Greve Duckula bor sammen med sin tjener Igor, og Nanny. Nesten alle karakterene i serien var fugler.
Historien (som er vist i åpningssekvensen i hver episode) viser at Duckula hadde vært aktiv som vampyr i århundrer. Han kunne bare bli drept ved å bli utsatt for sollys eller og få en trestake gjennom hjertet. Duckula hadde faktisk dødd opptil flere ganger, men hadde blitt «gjenopplivet» under et mystisk ritual en gang hvert århundre, «når månen er i vannmannens åttende hus». Hver gang ble Duckula bragt tilbake som en ny versjon av sitt gamle jeg, men husket lite eller ingenting om sin fortid. Dermed kunne hver inkarnasjon utvikle sin egen personlighet og interesser. Men som åpningssekvensen sier det, «Den siste gjenfødelsen gikk ikke som planlagt», fordi man hadde brukt tomatketchup i stedet for blod. Dermed ble ikke den nye reinkarnasjonen en blodtørstig vampyr, men en vegetarvampyr.
Norske stemmer
Engelske stemmer
21st Century Breakdown
21st Century Breakdown er et konseptalbum fra det amerikanske punk rock bandet Green Day. Albumet ble utgitt 15. mai 2009.
Albumet er hovedinndelt i tre akter, og til sammen er det 18 sanger på hele albumet. Den første sangen er et unntak, ettersom den ikke tilhører noen av aktene.
Albumet har solgt bra verden over, og var blant annet inne på VG-lista Topp 40 i 16 uker hvorav besteplassering var første uke da den toppet lista
Det er også utgitt fire singler fra albumet, «Know Your Enemy» og «21 Guns». 19. oktober 2009 kom tittelåta «21st Century Breakdown» ut som singel, samme dag som «East Jesus Nowhere» ble utgitt som singel eksklusivt for USA og Storbritannia
Sporliste
Alle tekstene er skrevet av Billie Joe Armstrong, musikken er skrevet av Green Day.
Forvirring rundt sangene «21st Century Breakdown» og «East Jesus Nowhere»
Det ble skapt en del forvirring rundt hvilken sang som skulle lanseres som den tredje singelen fra albumet. I begynnelsen av september 2009 offentliggjorde Green Day på sine hjemmesider at «21st Century Breakdown», ble den tredje singelen fra albumet, og at den skulle utgis 19. oktober 2009. De skulle også spille inn musikkvideo til sangen med Marc Webb som regissør. I slutten av september derimot, ble det offentliggjort at «East Jesus Nowhere» skulle utgis som singel 19. oktober 2009. Musikkvideo til sangen ble også lagt ut på Green Days hjemmesider. «East Jesus Nowhere» ble utgitt kun i USA og Storbritannia, mens «21st Century Breakdown» ble utgitt i resten av verden.
Avery County
Avery County er et fylke i den amerikanske delstaten Nord-Carolina.
Gulen kirke
Gulen kirke (Gulen kyrkje), også benevnt Eivindvik kirke, er en langkirke fra 1863  som ligger i Eivindvik i Gulen kommune. Den nåværende kirken er tegnet av Georg Andreas Bull. Det skal ha vært to tidligere kirker på stedet.
Utenfor porten til kirken, og i Krossteigen i lia på andre siden av dalen nord for kirken, er de to store steinkorsene i Eivindvik. De måler 2,7 og 2,5 meter og er av norsk-keltisk og norsk-anglisk type.
Synaphridae
Synaphridae er en gruppe (familie) av edderkopper som tilhører undergruppen Entelegynae i gruppen Araneomorphae.
Utseende
Knøttsmå (gjerne rundt 1 millimeter) edderkopper som kan minne om små Linyphiidae. Bakkroppen er ganske stor og rund hos hunnene. Familien har en del mikroskopiske særtrekk som skiller dem fra beslektede grupper, blant annet mangler de helt boklunger men har et par forgrenede trakéer som munner i et felles atrium.
Gulen kirke
Historie
Den første kirken skal ha blitt bygget av Håkon Håkonsson, uvisst hvilket år, skal han ha oppført en kirke der han deltok på Gulatinget. Kirken ble flyttet fra Flolidstranden til Eivindvik etter reformasjonen, som var i 1536. Dette var en liten kirke som etterhvert ble for liten når hele bygden skulle samles. Da ble gudstjenester holdt ute ved stenkrossene, den ene ble nyttet til altertavle ute under åpen himmel. Mot slutten av 1500-tallet, ble det bygget en laftet tømmerkirke som i 1686 ble omtalt som «brøstfeldig», og trengte vedlikehold. Kirken var i privat eie fra 1720-tallet til 1862 da enken etter presten Daae solgte den tilbake til menigheten. 15. juni i 1863 ble kirken solgt på tvangsauksjon og inventaret ble spredt rundt i prestegjeldet.
Synaphridae
Utbredelse
Familien er kjent fra middelhavsområdet, Sentral-Asia og Madagaskar.
Gulen kirke
Historie
Sogneprest Dahl, som var prest i Eivindvik, var en ivrig forkjemper for et nytt kirkebygg. Da han døde i 1852 ble arbeidet videreført og en ønsket på denne måten å hedre hans minne.
Bygningen
Den nåværende kirken ble innviet 13. desember 1863 av prost Tommas Eriksen. Den er tegnet av Georg Andreas Bull, og byggmester var Ole Syslak fra Lindås. I 1938 ble den ombygget av Johan Lindstrøm. Kirken er ca. 20 x 12,5 meter og koret ca. 7.8x 7,6 m. Opprinnelig hadde kirken et prestesakresti på nordsiden og i 1963 ble det bygget et dåpssakresti på sørsiden av koret. Kirken har tårn i vest med tårnfot.
Interiør
Opprinnelig var kirken dekorert og det finnes bilder i våpenhuset som viser dette, men i 1938 ble kirken pusset opp og veggene ble dekket til med finerplater.
Galleriet fikk frontrekkverk og orgelet ble snudd 90 grader og innebygd. Inntil 1960 da det ble lagt inn strøm ble orgelet drevet ved hjelp av en håndpumpe og Magnor Midtun var en av dem som hjalp til med dette. På helgedager kunne dette være en tøff jobb. I tiden etter andre verdenskrig fikk han 50 kr. året for denne jobben.
Inventar
Altertavlen ble laget i 1872, men kom først på plass ti år seinere. Det er sannsynlig at en før dette bare hadde et enkelt kors på alteret. Bildet på altertavlen er et oljemaleri som viser Jesus i Getsemane og som er malt av Christen Brun.
Lysekronene i skipet er en gave fra kong Håkon VII og dronning Maud fra 1912.
Prekestolen er fra 1863.
Utfyllende artikkel: Døpefonten i Gulen kirke
Døpefonten kan være fra ca. 1000 er av stein og har kubisk form.
Et sagn forteller forteller at sogningene sparket fatet ut av hendene på prestene da de skulle døpes. Da sørget kong Olav for at det ble laget en solid døpefont. Sagnet sier også at de to store steinkorsene som står utenfor kirken ble hogd ut av samme steinen.
Døpefonten sto ute i nærheten av kirkegårdsporten fra ca. 1600 til 1905. Da sørget en vikarprest som var i kirken for at den ble satt tilbake til sin rettmessige plass. På en gammel tegning er den plassert ved siden av korset ved portalen.
Orgelet er fra 1995 og er levert av Brødrene Torkildsen Orgelbyggeri.
Den ene kirkeklokken ble laget i Bergen i 1711 og ble støpt om i Stockholm i 1821. Den andre, som er i gotikk, kan være fra 12–1300-tallet.
Beaufort County (Nord-Carolina)
Beaufort County er et fylke i den amerikanske delstaten Nord-Carolina.
TV 2 Livsstil
TV 2 Livsstil er en norsk reklamefinansiert TV-kanal som er eid av TV 2 Gruppen. Kanalen startet sine sendinger 2. november 2015, og tok over sendeflaten til TV 2 Bliss. Kanalen tilbyr livsstilsprogrammer, dramaserier og dokumentarserier rettet mot seere mellom 20 og 49 år.
Colias hyale
Colias hyale er en dagaktiv sommerfugl i gruppen hvitvinger.
Utseende
Kjønnene er ganske like. Vingeoversiden har lys gul-hvit grunnfarge hos hunnen, men er skarpere gul hos hannen. Langs vingeranden, et fint gult eller oransje tynt bånd eller kant (frynser). Innenfor et mørkere brun svart felt som sprer seg over hele vingespissen. I dette feltet finnes lysere flekker i samme farge som grunnfargen på vingen. Framvingens diskalflekk er mørk og markert. Bakvingens diskalflekk er blekt gul-oransje. Ribbenettet og noen av vingen er mørkt pudret, særlig nær kroppen.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden.
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Fasettøynene er mørke. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er gul eller oransje, rundt og ovaltformet, med flere fine lengderibber.
Puppen
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Colias hyale finnes helst på steder der artens viktigste næringsplante, blålusern, vokser.
Flygetiden er fra juli til august.
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Den lever som plantespiser på planter i slektene Vicia, Cytisus, Fabaceae, Coronilla, Medicago, Lotus og Trifolium.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge. Overvintringen skjer som larve.
Puppen
Colias hyale tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Utbredelse
Colias hyale finnes i sør i Europa, østover i Asia, gjennom Himalaya til nordvest i Kina. Den er uvanlig i Norden. Men den migrerer og er funnet helt sør i Sverige.
Naval Criminal Investigative Service
Naval Criminal Investigative Service (NCIS) er det amerikanske marinedepartementets etterforskningsavdeling. Avdelingen er hovedsakelig sivil, og ledes av en sivil direktør som rapporterer direkte til marineministeren. NCIS har ansvar for kriminaletterforskning, personlige sikkerhetsklareringer, styrkebeskyttelse, narkotikabekjempelse, antiterror og kontraetterretning.